ปลดคนงานเพิ่มขึ้นเพื่อประคับประคองธุรกิจ
ธุรกิจนอกภาคการผลิตมีแนวโน้มใช้นโยบายปลดคนงานเพิ่มขึ้นเพื่อประคับประคองธุรกิจ
1 มี.ค. 2564

ธนาคารแห่งประเทศไทย (ธปท.) สรุปผลสำรวจเรื่องผลกระทบจากไวรัส COVID-19 ต่อภาคธุรกิจไทยในเดือนกุมภาพันธ์ 2564 โดยมีสาระสำคัญดังนี้
• ในเดือนกุมภาพันธ์ 2564 ระดับการฟื้นตัวของธุรกิจในภาพรวมปรับดีขึ้นจากเดือนก่อน หลังมีการผ่อนคลายมาตรการ และปรับโซนพื้นที่ควบคุมใหม่ โดยภาคการค้าได้รับอานิสงส์เพิ่มเติมจากมาตรการของรัฐ และภาคท่องเที่ยวเริ่มเห็นสัญญาณปรับดีขึ้นจากผลของวันหยุดยาว
• ธุรกิจส่วนใหญ่คาดว่าผลกระทบจากการแพร่ระบาดระลอกใหม่ในไทยจะใกล้เคียงหรือน้อยกว่าระลอกก่อนเล็กน้อย อีกทั้งยังปรับตัวได้ค่อนข้างมากและดีขึ้นจากเดือนก่อน ยกเว้นภาคท่องเที่ยวและภาคการค้า
• ระดับกิจกรรมทางธุรกิจที่ปรับดีขึ้นจากเดือนก่อน ส่งผลให้ระดับการจ้างงานและรายได้ของแรงงานในธุรกิจส่วนใหญ่ทยอยปรับดีขึ้น และใช้นโยบายปรับเปลี่ยนการจ้างงานลดลงจากเดือนก่อน อย่างไรก็ตาม ธุรกิจนอกภาคการผลิตมีแนวโน้มใช้นโยบายปลดคนงานเพิ่มขึ้นเพื่อประคับประคองธุรกิจ